b'\n_START_ARTICLE_\nKapela, Motovilci\n_START_SECTION_\nPotreba po gradnji\n_START_PARAGRAPH_\nV \xc4\x8dasu, ko je \xc5\xa1e delovala podru\xc5\xbeni\xc4\x8dna \xc5\xa1ola v Kruplivniku, je \xc5\xbeupnik Ivan Kolenc mislil tudi na bogoslu\xc5\xbeni prostor, v katerem bi se zbirali \xc5\xa1olarji tudi pri verskem pouku, saj v \xc5\xa1oli verouka ni smel pou\xc4\x8devati. Od va\xc5\xa1\xc4\x8danov Motovilcev je pri\xc5\xa1la pobuda, da bi v vasi zgradili kapelo z namenom, da otroci obiskujejo tu verouk.\n_START_SECTION_\nPotek gradnje\n_START_PARAGRAPH_\nZ delom pri kapeli so za\xc4\x8deli 15. septembra 1969 in jo do zime postavili v surovem stanju pod streho. Zidarska dela je pod vodstvom Kalmana K\xc3\xbcronje iz Gornjih Petrovcev vestno vodil Anton H\xc3\xbcll iz Kruplivnika._NEWLINE_Ve\xc4\x8dino zidarjev in vse pomo\xc5\xbene delavce je dala vas sama kot udarnike. V veliko oporo \xc5\xbeupniku pri tem delu je bil doma\xc4\x8din, novoma\xc5\xa1nik Jo\xc5\xbeef Gomboc, ki zaslu\xc5\xbei vse priznanje._NEWLINE_Spomladi leta 1970 so v livarni Ferraht v \xc5\xbdalcu naro\xc4\x8dili nov zvon. Te\xc5\xbeak je 200 kg in je intoniran na ton cis._NEWLINE_Oltar je provizori\xc4\x8den, lesen, naredil ga je Anton Kerec, mizar iz Motovilcev. Sliko Srca Jezusovega je narisal samouk Jo\xc5\xbee Ropo\xc5\xa1a iz Gomilic.\n_START_SECTION_\nPatron kapele\n_START_PARAGRAPH_\nKapela in zvon sta posve\xc4\x8dena presvetemu Srcu Jezusovemu._NEWLINE_Novo kapelo in zvon je na 12. pobinko\xc5\xa1tno nedeljo, t. j. 9. avgusta, 1970 blagoslovil mariborski \xc5\xa1kof dr. Maksimilijan Dr\xc5\xbee\xc4\x8dnik.'